Goreyê selahîyetdaranê Tirkîya 24 saetanê peyênan de 59 kesê bînî Korona ra merdî. Goreyê na eşkerayîye Kurdîstan û Tirkîya de kesê ke rîyê Korona ra merdî pêro pîya hûmara înan 3 hezar û 520 a. Goreyê doneyêna peyênan êyê ke pê nê janî kewtî hûmara înan zî resaye 129.491.
Hetê bînî ra pêroyîya dinya de zî hûmara kesanê ke pê janê Korona kewtî 3 mîlyon û 665î ra ravêrte û hûmara kesanê ke nê janî ra merdî zî 252 hezarî ra zafêr a. Mergo tewr zaf Amerîka de esto. Ewropa de hetêkî ra tedbîrî yenê sistkerdene  hetê bînî ra pîsporî hîşyar kenê ke germîye vîrusî nêmirneno û tehluke dewam keno.
